《荆州怀古》
清代·潘奕隽

秋入江城暑气微，参差屋瓦带斜晖。渚宫烟冷蘋花老，沙市风清燕子飞。

南渡功名人事异，三分割据霸图非。曲江楼上凭阑久，一片涛声上钓矶。

作者简介：（1740—1830）江苏吴县人，字守愚，号榕皋，又号三松、水云漫士。乾隆三十四年进士。官户部主事。善书画，在京师时与戴震、邵晋涵等为友。有《说文蠡笺》、《三松堂集》、《水云词》。